C 255 A/4
LV
Eiropas Savienības Oficiālais Vēstnesis
20.7.2023.
Sekmīgos kandidātus pēc pieņemšanas darbā lūgs pierādīt savas vispārīgās un konkrētās jomas prasmes un kompetences vienā no EUIPO valodām.
Tādēļ atlases galvenajām daļām ir jānotiek šajā valodā.
Tehnisku iemeslu dēļ un lai nodrošinātu konsekvenci visos pārbaudījumos, pārbaudījumu laikā sniegtie norādījumi, IT saskarne(-es) pārbaudījumu administrēšanai un saziņa ar uzraudzītājiem būs angļu valodā.
Uzaicinājumos kandidātiem un EUIPO tīmekļa vietnē tiks norādīta saite ar norādījumu un IT saskarnes(-ņu) attiecīgā(-o) ekrānuzņēmuma(-u) tulkojumu piecās EUIPO valodās. 4.3.
Konkursa posmi 4.3.1.
Pieteikums Lai pieteiktos, kandidātam ir vajadzīgs EPSO konts.
Kandidātiem, kuriem vēl nav EPSO konta, tas būs jāizveido.
Visiem kandidāta EPSO pieteikumiem var izveidot tikai vienu kontu.
Kandidātiem pieteikums jāiesniedz tiešsaistē EPSO tīmekļa vietnē (4) līdz 2023. gada 29. augustam plkst.
12.00 (pusdienlaikam) pēc Centrāleiropas laika.
Apstiprinot savu pieteikuma veidlapu, kandidāti ar godavārdu apliecina savu atbilstību visiem nosacījumiem, kas minēti sadaļā “Piemērotības nosacījumi”.
Pēc pieteikuma apstiprināšanas kandidāti izmaiņas tajā izdarīt vairs nevarēs.
Kandidāti ir atbildīgi par to, lai termiņā pabeigtu un apstiprinātu savu pieteikumu.
Kandidātiem līdz 2023. gada 2. oktobrim plkst.
12.00 (pusdienlaikam) pēc Centrāleiropas laika savā EPSO kontā vajadzēs augšupielādēt skenētas to dokumentu kopijas, kas apliecina pieteikuma veidlapā sniegto informāciju.
4.3.2.
Pārbaudījums Visi kandidāti, kuri līdz šajā paziņojumā norādītajam termiņam būs apstiprinājuši savu pieteikuma veidlapu, tiks aicināti kārtot virkni pārbaudījumu.
a) Loģiskās analīzes testi Kandidātu loģiskās analīzes spēju testi tiks organizēti šādi:
Valoda
Jautājumi
Ilgums
Nepieciešamais punktu minimums
Teksta loģiskās analīzes tests
1.
valoda
20 jautājumi
35 min
10/20
Matemātisko iemaņu tests
1.
valoda
10 jautājumi
20 min
Abstraktās domāšanas tests
1.
valoda
10 jautājumi
10 min
Matemātisko iemaņu tests un abstraktās domāšanas tests kopā: 10/20
Pārbaudījums
Lai sekmīgi nokārtotu minētos testus, kandidātam ir jāsasniedz abi nepieciešamie punktu minimumi – vismaz 10/20 teksta loģiskās analīzes testā un vismaz 10/20 matemātisko iemaņu un abstraktās domāšanas testos kopā.
Šo testu mērķis ir atlasīt kandidātus ar pietiekamu loģiskās analīzes spēju līmeni.
Šos testus izmanto kandidātu atsijāšanai, un tas nozīmē – lai gan kandidātiem, lai turpinātu dalību konkursā, ir jāiegūst nepieciešamais punktu skaits, iegūtos punktus neieskaitīs galīgajā kopējā punktu skaitā (sk.
4.3.3. punktu).
Kandidātu, kuri nesasniegs nepieciešamo punktu minimumu minētajos testos, rezultāti pārējos testos (ar konkrēto jomu saistītais daudzizvēļu tests un problēmsituācijas analīze) netiks vērtēti, un viņiem netiks paziņoti rezultāti.
(4)
https://epso.europa.eu/lv/job-opportunities/open-for-application